b"\n_START_ARTICLE_\nTintinacle\n_START_PARAGRAPH_\nUn tintinacle (del llat\xc3\xad tintinnabulum, campaneta) \xc3\xa9s una ins\xc3\xadgnia que la Santa Seu concedeix a aquelles esgl\xc3\xa9sies a les quals eleva a la dignitat de bas\xc3\xadlica, consistent en un petit campanar que figura a la process\xc3\xb3 del Corpus Christi i d'altres solemnitats. Juntament amb el conopeu o umbraculum, se situa en l'altar major com a s\xc3\xadmbol de la dignitat papal i mostra de la uni\xc3\xb3 amb el Rom\xc3\xa0 Pont\xc3\xadfex._NEWLINE_Consta d'un estendard amb la imatge del sant titular que remata en la part superior en una campaneta i coronada per la tiara papal i les claus de sant Pere. Algunes confraries de Setmana Santa, residents en bas\xc3\xadliques, tamb\xc3\xa9 porten el tintinacle amb els escuts propis de la germandat en comptes de la imatge del sant. Avui dia, la normativa vigent sobre les bas\xc3\xadliques no es pronuncia en cap moment sobre el dret a utilitzar el canopeo i el tintinacle, ja que actualment no existeixen lit\xc3\xbargicament._NEWLINE_A l'edat mitjana, el tintinacle tenia la funci\xc3\xb3 pr\xc3\xa0ctica d'anunciar el poble de Roma la proximitat del papa durant les processons religioses."